APSTIPRINĀTS

Ventspils brīvostas pārvaldes

2022.gada 29.septembra

Iepirkumu komisijas sēdē

**ATKLĀTA IEPIRKUMA**

**“Ventspils brīvostas piestātnes Nr.12 kraujlaukuma seguma un inženiertīklu atjaunošana”**

**ar identifikācijas**

**Nr. VBOP 2022/90**

**NOLIKUMA SKAIDROJUMI NR.1**

**Ventspils**

**2022.gads**

1. **Jautājums:**

Par iepirkuma nolikuma 5.4.2.punkta prasībām.

Atbilstoši iepirkuma nolikuma 5.4.2.punkta prasībām pretendentam jābūt pieredzei ārējo ŪKT tīklu izbūvē. Ņemot vērā, ka ŪKT iekļauj gan ūdensvada izbūvi, gan kanalizācijas (sadzīves un lietus ūdens) izbūvi, lūdzam skaidrot kā ir saprotama konkrētā prasība.

Vai pretendentam jābūt pieredzei:

1. visos iespējamos ŪKT darbu veidos;
2. vismaz tikai kādā no ŪKT darbu veidiem (piemēram, tikai ūdensvada izbūvē, vai tikai kanalizācijas tīklu izbūvē);
3. tieši iepirkumā paredzēto tīklu (lietus ūdens kanalizācijas tīklu un ūdensvada izbūvē)?

***Atbilde:***

*Pretendentam jābūt pieredzei vismaz tikai kādā no ŪKT darbu veidiem (piemēram, tikai ūdensvada izbūvē vai tikai kanalizācijas tīklu izbūvē).*

1. **Jautājums:**

Par iepirkuma nolikuma 5.6.2.punkta prasībām.

Atbilstoši iepirkuma nolikuma 5.6.2.punkta prasībām speciālistam (būvdarbu vadītājam) jābūt pieredzei ārējo ŪKT tīklu izbūvē. Ņemot vērā, ka ŪKT iekļauj gan ūdensvada izbūvi, gan kanalizācijas (sadzīves un lietus ūdens) izbūvi, lūdzam skaidrot kā ir saprotama konkrētā prasība.

Vai speciālistam (būvdarbu vadītājam) jābūt pieredzei:

1. visos iespējamos ŪKT darbu veidos;
2. vismaz tikai kādā no ŪKT darbu veidiem (piemēram, tikai ūdensvada izbūvē, vai tikai kanalizācijas tīklu izbūvē);
3. tieši iepirkumā paredzēto tīklu (lietus ūdens kanalizācijas tīklu un ūdensvada izbūvē)?

***Atbilde:***

*Speciālistam jābūt pieredzei vismaz tikai kādā no ŪKT darbu veidiem (piemēram, tikai ūdensvada izbūvē vai tikai kanalizācijas tīklu izbūvē).*

1. **Jautājums:**

Vienlaikus prasībā ir minēts, ka pieredzei jābūt līdzīga rakstura objektā, taču atšķirībā no 5.4.2. punkta prasībām, nav minēts, ka objektam jābūt betona bruģa virsmas objektam.

Lūdzam skaidrot, vai arī konkrētajā gadījumā ar "līdzīga rakstura objektu" jāsaprot objektu ar betona bruģa segumu (virsmu), vai arī konkrētā speciālista (būvdarbu vadītāja) pieredze var tikt apliecināta arī ar objektu, kurā bija cits segums, piemēram, asfaltbetons?

***Atbilde:***

*Atbilstoši nolikuma 5.6.punkta 5.6.1. apakšpunktā noteiktajam:*

*“Nolikuma 5.5. punktā minēto speciālistu pieredze tiks uzskatīta par iepirkuma prasībām atbilstošu profesionālo pieredzi, ja Pretendenta piedāvātais speciālists/-i būvdarbu vadītājs iepriekšējo 5 (piecu) gadu laikā (2017. – 2022.gads līdz piedāvājumu iesniegšanas termiņa beigām) būs vadījis būvdarbus šim iepirkumam līdzīga rakstura 1 būvobjektā (iela, ceļš vai laukums), kas ir uzbūvēts un pieņemts ekspluatācijā atbilstoši normatīvo aktu prasībām (akts par būves pieņemšanu ekspluatācijā), kur vadīti šim iepirkumam līdzīga rakstura būvdarbi šādā apjomā:*

*5.6.1. ceļu būvdarbu vadītājs –* ***būvobjektā izbūvēts betona bruģakmens segums (ceļi, ielas vai laukumi, izņemot veloceliņi un ietves),*** *katrā vismaz 1000 m2 apjomā [...].”*

1. **Jautājums:**

Par iepirkuma nolikuma 9.1.punkta prasībām.

Saskaņā ar iepirkuma nolikuma 9.1.punkta prasībām, Pretendentam jāiesniedz Darbu izpildes laika grafiks (katrai kārtai) pa nedēļām un izpildāmiem darbu veidiem, norādot dokumentācijas sagatavošanas, projektēšanas un būvdarbu sākuma un beigu orientējošus datumus.

Ņemot vērā, ka iepirkuma priekšmets/līgums neparedz projektēšanas darbu veikšanu, lūdzam apliecināt, ka prasībā ieviesās redakcionāla rakstura kļūda un pretendentam attiecīgajā grafikā nav jānorāda dokumentācijas sagatavošanas un projektēšanas sākuma un beigu orientējošus datumus.

Papildus lūdzam apliecināt, ka ar "darbu veidiem" konkrētās prasības ietvaros jāsaprot galvenos darbu veidus, nevis katru no darbu apjomos norādītajām pozīcijām.

***Atbilde:***

*Apstiprinām, ka Nolikuma 9.1.punktā ir redakcionāla rakstura kļūda. Pretendentam attiecīgajā grafikā nav jānorāda dokumentācijas sagatavošanas un projektēšanas sākuma un beigu orientējošie datumi.*

*Pretendentam jāiesniedz Darbu izpildes laika grafiks (katrai kārtai) pa nedēļām un izpildāmiem darbu veidiem katrai no darbu apjomos norādītajām pozīcijām.*

1. **Jautājums:**

Par iepirkuma nolikuma 9.2.punkta prasībām.

Saskaņā ar iepirkuma nolikuma 9.2.punkta prasībām, pretendentam jāiesniedz brīvā formā sagatavots līguma (darbu) organizācijas shēma un apraksts, norādot izpildāmo darbu secību un katra darba veida izpildē pielietojamo būvniecības tehniku un iekārtas [..].

Lūdzam apliecināt, ka ar "izpildāmiem darbiem" un "darbu veidu" konkrētās prasības ietvaros jāsaprot galvenos darbus/darbu veidus, nevis katru no darbu apjomos norādītajām pozīcijām.

***Atbilde:***

*Pretendentam jānorāda izpildāmo darbu secība un galveno darba veidu izpildē pielietojamā būvniecības tehnika un iekārtas.*